今晚打完邊爐去食佳佳，發現已經搬左去另一間鋪，新鋪有兩層，比舊鋪光猛，重點係價錢無咩點變！冰花燉雞蛋（熱） $20好耐無食到好食既燉蛋，呢間有驚喜。燉蛋充滿濃郁既蛋香，唔會好甜，真材實料既感覺！薑汁湯丸 $18湯丸一客八粒，雖然細細粒但皮薄餡靚，芝麻餡好香，但個黎講都係鐘意福元既湯圓多d,流心又大粒合桃拼芝麻糊 $20合桃味道唔夠突出，好彩有芝麻糊既香味調節番。呢款甜品食落好滑溜既感覺，唔會太甜所以食飽後食都唔會滯